En 14-årig dreng drev tirsdag formiddag til havs ved Koldkær ved Hals. <b>Opdateret 13:01</b>

Drengen var på havet i en jolle. Sandsynligvis på grund af strømforhold og blæst drev jollen med drengen ombord til havs. Tre drenge på en feriekoloni ved Koldkær havde uden deres læreres vidende lejet en jolle. En af drengene drev derefter til havs i jollen uden årer. Men heldigvis opdagede én af lærerne  at jollen drev afsted, og han fik ringet 112. Lodsbåden fra Hals blev sendt afsted efter drengen og den fandt drengen 1,5 kilometer fra kysten. Ved første øjekast kunne drengen ikke skimtes i båden. Men han havde lagt lagt sig i bunden af båden for at søge læ for blæsten. Drengen havde det efter omstændighederne godt. Han var dog lidt kold og forkommen. Det oplyser Falck til TV2/Nord.